stanford-oval/wikipedia huggingface dataset:
Protungulatum

| Protungulatum |
| --- | --- |

 Liitukausi - Paleoseeni Maastricht-vaihe–Dania-vaihe  PreЄ Є O S D C P T J K Pg N      (Mahdollisesti jo Campania-vaiheelta) 
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  ?Condylarthra
Heimo::  ?Arctocyonidae
Suku::  Protungulatum  Sloan & Van Valen, 1965
Lajit
 P. donnae (tyyppilaji) Sloan & Van Valen, 1965  P. gorgun Van Valen, 1978  P. sloani Van Valen, 1978  P. coombsi Archibald, Zhang, Harper, & Cifelli, 2011 
Infobox OKNimi-testi OK: 
Protungulatum (”ensimmäinen kaviokyntinen”) on sukupuuttoon kuollut nisäkässuku. Sen lajien luita on löydetty Montanasta ja Kanadasta. Se eli myöhäisliitukaudelta paleoseenikaudelle.
Protungulatum luokiteltiin alun perin lahkoon Condylarthra, varhaisten kaviokyntisten ryhmään, jonka nykyään uskotaan olevan polyfyleettinen. Archibald et al (2011) mukaan Protungulatum ei ole edes istukkanisäkäs, vaikka jotkut tutkimukset ovat osoittaneet sukulaisuutta sorkkaeläimille.
Fylogenia

Kladogrammi Gelfo and Sigé, 2011 mukaan:
Käännös suomeksi
Elizabeth Craig

Elizabeth Josephine Craig (16. helmikuuta 1883 – 7. kesäkuuta 1980, MBE, FRSA) oli brittiläinen julkkiskokki. Hänen uransa kesti yli 50 vuotta, ja hän oli maineikkain 1900-luvun brittikokeista. Hän kirjoitti ruoka-aiheisia artikkeleita lehtiin ja runsaasti ruokakirjoja.
Craig kuului Pen-klubin perustajajäseniin.
FK Astana

FK Astana (kaz. Футбол клубы «Астана», ven. Футбольный клуб «Астана») on jalkapalloseura Kazakstanin pääkaupungista Astanasta. Sen edustusjoukkue pelaa Kazakstanin korkeimmalla sarjatasolla Valioliigassa.
Seura perustettiin vuonna 2009, kun almatylaiset Valioliiga-seurat Megasport ja Almaty yhdistyivät ja muuttivat Astanaan. Seuran alkuperäinen nimi oli Lokomotiv, ja nykyisen nimensä se sai vuonna 2011. Nimeä Astana kantoi aiemmin myöhempi Astana-1964, joka pudotettiin talousvaikeuksien vuoksi Valioliigasta 1. divisioonaan kauden 2008 päätteeksi.
Astana pelasi ensimmäisen kautensa Valioliigassa vuonna 2009. Seura on voittanut Valioliigan mestaruuden vuonna 2014 ja Kazakstanin cupin vuosina 2010 ja 2012.
Seuran kotistadion on 30 000 -paikkainen Astana Arena, joka valmistui heinäkuussa 2009. Stadionilla pelaa myös Baiterek.
Saavutukset

Kazakstanin-mestaruus (7): 2014 2015, 2016, 2017, 2018, 2019, 2022
Kazakstanin cup (2): 2010, 2012
Kazakstanin supercup (4): 2011, 2015, 2018, 2019
Aiheesta muualla

FK Astanan sivusto (Arkistoitu – Internet Archive) (venäjäksi)
FK Astana Euroopan jalkapalloliiton sivustolla (englanniksi)
Astana Arenan sivusto (Arkistoitu – Internet Archive) (englanniksi)
Erkrath

| Erkrath |
| --- | --- |

 lippu:  vaakuna
 Erkrath
 Koordinaatit: 51°13′N, 6°55′E 
Valtio:  Saksa
Osavaltio:  Nordrhein-Westfalen
Piirikunta:  Mettmannin piirikunta
Pinta-ala:  
 – Kokonaispinta-ala:  26,9 km²
Korkeus:  60 m
Väkiluku (2022)  (30.6.2022):  43 811
 – Väestötiheys:  1 630 as./km²
Postinumero:  40699
Suuntanumero(t):  0211, 02104, 02129
 
 www.erkrath.de 
Infobox OKVirheellinen NIMI-arvo: 
Erkrathin sijainti Mettmannin piirikunnassa. Pienemmässä kuvassa piirikunnan sijainti Nordrhein-Westfalenin osavaltiossa.
Erkrath on kaupunki Nordrhein-Westfalenin osavaltiossa läntisessä Saksassa. Se sijaitsee välittömästi Düsseldorfin itäpuolella Rein–Ruhrin alueella. Historiallinen Neanderinlaakso sijaitsee Erkrathin itärajan tuntumassa.
Maantiede

Erkrath sijaitsee Nordrhein-Westfalenin länsiosassa kymmenisen kilometriä Düsseldorfin keskustasta itään ja noin 30 kilometriä Kölnistä pohjoiseen. Erkrathin halki virtaa Düssel, joka on Reinin 40-kilometrinen sivujoki. Düssel yhtyy Reiniin Erkrathin länsipuolella, josta se virtaa Düsseldorfin halki kohti pohjoista. Reinin tasanko alkaa vaihtua kumpuilevaksi maastoksi Erkrathin alueella.
Erkrathin kaupunginosat ovat Alt-Erkrath, Hochdal ja Unterfeldhaus. Erkrath ja Hochdal liitettiin toisiinsa 1975.
Historia

Kaupunkina Erkrath on nuori: se perustettiin 15. maaliskuuta 1966. Ensimmäinen maininta paikkakunnasta on vuodelta 1148. Hochdal mainitaan ensi kerran 1392 muodossa Ym Dale. Unterfeldhausista on varhaisin maininta vuodelta 1218. Erkrath kasvoi hitaasti. Se oli noin 500 asukkaan kylä vuonna 1815, jolloin siitä tuli osa Preussia. Rikkipitoisten lähteiden ansiosta Erkrath alkoi kehittyä 1830-luvulla kylpyläkeskukseksi, ja sen lempinimenä oli Das Bergische Nizza. Erkrath liitettiin rautatieverkkoon 1838. Kylpyläkausi päättyi vuoden 1870 tienoilla. Erkrathin yleisilme pysyi maalaisena aina toiseen maailmansotaan, jonka jälkeen paikkakunta kasvoi voimakkaasti. Sen väkiluku oli vuonna 1963 noin 15 000.
Hochdal on niin sanottu Planstadt: sitä alettiin alettiin rakentaa järjestelmällisesti toisen maailmansodan jälkeen. Se oli eräs Nordrhein-Westfalenin suurimpia kaupunkihankkeita ja siellä asuu suurin osa nykyisen Erkrathin väestöstä.
Erkrathin vanhin kirkko on Sankt Johannes der Täufer. Sen historia ulottuu 1100-luvulle. Düsseldorfin rajan tuntumassa sijaitsee historiallinen Haus Unterbach. Unterbachin kaupunginosa liitettiin Düsseldorfiin 1975.
Talous ja liikenne

Erkrathin talouden runkona ovat korkean lisäarvon tuotteita valmistavat pienet ja keskisuuret yritykset. Erkrathin rautatieasemat ovat Erkrath, Hochdahl ja Hochdahl-Millrath. Kaupungin halki kulkee moottoritie BAB 3 ja eteläpuolitse moottoritie BAB 46.
Aiheesta muualla

Erkrath, Nordrhein-Westfalen, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Erkrath
Haus Unterbach
Käännös suomeksi
Pylkkänen

Pylkkänen on suomalainen sukunimi, joka on tai on ollut muun muassa seuraavilla henkilöillä:
Arvo A. Pylkkänen (1898–1960), kustantaja ja kirjailija
Eetu Pylkkänen (s. 1998), jääkiekkoilija
Elina Pylkkänen, taloustieteilijä ja Palkansaajien tutkimuslaitoksen johtaja
Helena Pylkkänen (s. 1945), kuvanveistäjä
Hilma Pylkkänen (1865–1947), kirjailija
Hilma Rantanen-Pylkkänen (1875–1943), näyttelijä ja teatterinjohtaja
Juhani Pylkkänen (s. 1947), tekniikantutkija, professori
Jussi Pylkkänen (s. 1963), suomalais-brittiläinen arvotaidemeklari
Kaisa Pylkkänen (s. 1974), käsikirjoittaja, ohjaaja ja stand up -koomikko
Kosti Pylkkänen (1892–1974), jääkärieversti
Leena Pylkkänen (s. 1956), pituushyppääjä ja pikajuoksija
Linda Pylkkänen (1881–1950), opettaja ja suomentaja
Matti Pylkkänen (1924–2017), insinööri ja yritysjohtaja, teollisuusneuvos
Matti Pylkkänen (1929–2004), koripalloilija
Milla-Mari Pylkkänen (s. 1993), näyttelijä ja muusikko
Paavo Pylkkänen (s. 1959), filosofi
Riitta Pylkkänen (1910–1982), taidehistorioitsija
Tauno Pylkkänen (1918–1980), säveltäjä ja musiikkiarvostelija
Kuvitteellisia henkilöitä

Konsta Pylkkänen, filosofi Veikko Huovisen romaanissa Havukka-ahon ajattelija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Pohjois-Tapiola

| Pohjois-Tapiola> Norra Hagalund |
| --- | --- |
 Kaupungin kartta, jossa Pohjois-Tapiola korostettuna.  Espoon kaupunginosat
Kaupunki:  Espoo
Suuralue:  Suur-Tapiola
Kaupunginosa nro:  16
Pinta-ala:  2,2 km² 
Väkiluku:  7 029 (31.12.2023)
Postinumero(t):  02130
Lähialueet:  Tapiola, Laajalahti, Mankkaa, Niittykumpu, Otaniemi
Pohjois-Tapiola (ruots. Norra Hagalund) on Espoon kaupunginosa, joka sijaitsee Tapiolan pohjoispuolella. Pohjois-Tapiolan itäpuolella sijaitsee Otaniemi, pohjoisessa Laajalahti ja lännessä Mankkaa.
Pohjois-Tapiolan keskus on Louhentiellä sijaitseva Louhentori. Tätä suurempi ostoskeskus on Pohjantori Kalevalantien ja Pohjantien kulmassa. Pohjois-Tapiolaa rajaa etelässä Kalevalantie, jonka eteläpuolelta vielä Tuohimäki urheilupuiston reunalla kuuluu alueeseen. Lännessä aluetta rajaa Koivumankkaan-Mankkaanlaaksontiet ja niistä erkaneva Turveradantie, joka johtaa Sinimäen-Turvesuontielle. Pohjoinen rajalinja kulkee suunnilleen Kyyrölänkujan linjaa.
Nimi

Pohjois-Tapiola on saanut nimensä viereisen Tapiolan kaupunginosan mukaan, jonka pohjoinen osa Pohjois-Tapiola on. Pohjois-Tapiola vahvistettiin itsenäisen kaupunginosan nimeksi vuonna 1976.
Historia

Pohjois-Tapiolan itärajan muodostava Kehä I:n osuus Länsiväylältä Leppävaaraan rakennettiin 1960-luvulla yleiseksi tieksi.
1960-luvulla rakennetut kerrostalovaltaiset alueet Pohjantorin ympärillä (Ukonvaaja ym), Keijumäki ja Sepontien ympäristö liittyvät historialtaan alkuperäiseen Tapiolaan, ja ne on rakennuttanut Asuntosäätiö. Keijumäen pohjoispuolinen omakotitaloalue Valkjärventiestä Kyyrölänkujalle on Etelä-Laajalahtea.
Tämän alueen historiallinen tausta on sama kuin Laajalahden.  Valkjärventien pohjoispuolinen Laakakiven alue on tiiviisti rakennettua pientaloaluetta. Tämän pohjoispuolisella Pyhäristi-nimisellä alueella sijaitsee suurempi yhtenäinen metsä, jota Laajalahteen menevä ajorata ja bussilinja kiertävät.
Visamäki on 1980-luvulla rakennettu alue Pohjois-Tapiolan länsiosassa, jonne kulkuyhteydet ovat Koivuviidantien (Mankkaan puolelta Vanhan Mankkaantien) kautta. Aiemmin (nimistön mukaisesti) Visamäkeä ja Koivumankkaatakin pidettiin Mankkaaseen kuuluvana. Lukuun ottamatta Visamäen kerrostaloja Pohjois-Tapiolan länsiosa on pientaloaluetta.
Pohjois-Tapiolan itäosassa on paljon Otaniemen ympärille laajentunutta tietotekniikkateollisuutta, kuten Kehä I:n varrella sijaitsevassa toimistokiinteistö Spektrissä toimivat yritykset. Keijumäen ja Kalevalantien välissä Louhentien itäpuolella on asukaspuisto ja laaja ruohokenttä, joka on joskus ollut yhteydessä Silkkiniittyyn ja ulottunut Tapiolan keskukseen asti, mutta nykyään niityt erottaa Kalevalantie, jossa on alikulkutunneli ja sen jälkeen pieni metsäkaistale ennen silkkiniittyä. Pohjois-Tapiolassa sijaitsee Sepon koulu (alakoulu), joka toimii tällä hetkellä entisissä Pohjois-Tapiolan koulun (yläkoulu) tiloissa. Puretun Sepon koulun rakennuksen tilalle rakennetaan uusi sekä ala- että yläkoulun käsittävä Pohjois-Tapiolan yhtenäiskoulu, joka valmistuu vuonna 2022. Pohjois-Tapiolan, Laajalahden ja Mankkaan välisellä entisen kaatopaikan alueella sijaitsee Tapiola Golf -niminen golfkenttä.
Pohjois-Tapiolan asunnoista suurin osa on rakennettu 1960- ja 1990-lukujen välillä. Alueen asunnot ovat jakautuneet melko tasaisesti eri talotyyppien välille, yleisimmän tyypin ollessa asuinkerrostalot.
Väestö

YLE:n tulokoneen mukaan vuoden 2013 verotietojen perusteella Pohjois-Tapiolassa asuu Suomen korkeimmin koulutettu väestö. Tutkijakoulutuksen on suorittanut 5.6% väestöstä.
Väestö > Väkiluvun kehitys

| Pohjois-Tapiolan väestönkehitys 1975–2020 |
| --- | --- | --- | --- | --- |
| Vuosi |  |  | Asukkaita |  |
| 1975 | 1975 |    | 4 635 | 4 635 |
| 1980 | 1980 |    | 5 181 | 5 181 |
| 1985 | 1985 |    | 5 721 | 5 721 |
| 1990 | 1990 |    | 5 749 | 5 749 |
| 1995 | 1995 |    | 5 698 | 5 698 |
| 2000 | 2000 |    | 6 209 | 6 209 |
| 2005 | 2005 |    | 6 035 | 6 035 |
| 2010 | 2010 |    | 6 002 | 6 002 |
| 2015 | 2015 |    | 6 237 | 6 237 |
| 2020 | 2020 |    | 6 667 | 6 667 |
Lähde: Helsingin seudun avoimet tilastotietokannat.
Liikenneyhteydet

Länsimetron aloitettua liikennöinnin Pohjois-Tapiolan liikenneyhteydet muuttuivat (tilanne tammikuu 2019):
111 Otaniemestä Pohjois-Tapiolan kautta Tapiolaan, Haukilahteen, Matinkylään ja päättyy Hyljelahteen
113 Tapiolasta Pohjois-Tapiolan läpi pohjoiseen Laajalahteen ja Leppävaaraan.
Kehä I:tä pitkin kulkevat bussit kuten runkolinja 550 palvelevat myös Pohjois-Tapiolan itäreunan asukkaita.
Aiheesta muualla

Pohjois-Tapiolan koulu ja lukio (Arkistoitu – Internet Archive)
Toimistopalvelukeskus Spektri
Laajalahti ry
Tapiolan Kilta
Tapiola Golf
Uutta talokantaa rakennetaan marraskuussa 2016 Pohjois-Tapiolassa osoitteessa Koivunkanto 6-8.
Toimistokiinteistö Spektri Pohjois-Tapiolassa.
Ohjelmistoyritys Trimble Solutionsin pääkonttori.
Praisós

| Praisós Πραισός |
| --- | --- |
 Sijainti
 Praisós
 Koordinaatit: 35°6′42″N, 26°5′16″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Lasíthi
Kunta:  Siteía
Hallinto:  
 – Asutustyyppi:  kyläyhdyskunta
 – Kallikrates-koodi:  72040112
Väkiluku (2021):  114
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Praisós (kreik. Πραισός, kath.kreik. Δημοτική Κοινότητα Πραισού, Dimotikí Koinótita Praisoú) on Kreikan kyläyhdyskunta (virallisesti Δημοτική Κοινότητα Πραισού, Dimotikí Koinótita Praisoú), joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kyläyhdyskunnan väkiluku on 114 (2021).
Praisóksen kyläyhdyskunnan kylät sijaitsevat Kreetan itäosassa noin 15 kilometriä etelään Siteían kaupungista ja noin 80 kilometriä itäkaakkoon Ágios Nikólaoksen kaupungista. Kyläyhdyskuntaaan kuuluvat kylät Ágios Spyrídon, Kalamáfki ja Néa Praisós. Kyläyhdyskunta on nimetty Néa Praisóksen lähellä sijainneen antiikin aikaisen Praisoksen kaupungin mukaan.
Erin Andrews

| Erin Andrews |
| --- | --- |
 Andrews marraskuussa 2014
Henkilötiedot
Syntynyt: 4. toukokuuta 1978 (ikä 46)  Lewiston, Maine, Yhdysvallat
Ammatti:  toimittaja, selostaja
Muut tiedot
Aktiivisena:  2000–
Aiheesta muualla
Kotisivu
ESPN reportteri Erin Andrews Georgia Tech vastaan Virginia Tech pelissä vuonna 2007.
Erin Jill Andrews (s. 4. toukokuuta 1978 Lewiston, Maine) on yhdysvaltalainen urheilu-uutisten toimittaja ja selostaja Fox Sports-kanavalla. Hän toimii samalla juontajana yhdysvaltalaisessa Dancing with the Stars -tanssikilpailussa ABC-kanavalla. Aikaisemmin Andrews toimi urheilutoimittajana ESPN-kanavalla ja juontajana ABC:n Good Morning America -ohjelmassa.
Nuoruus

Erin syntyi Lewistonissa Paula ja Steven Andrewsille. Hänellä on pikkusisko nimeltä Kendra.
Andrews sai Bachelor of Arts-tutkinnon Floridan yliopistosta vuonna 2000.
Ura

Vuonna 2000 Andrews aloitti toimittajanuran freelancerinä Fox Sports Floridan kanavalle. Vuosina 2001 ja 2001 hän toimi Tampa Bay Lightningin pelien toimittajana Sports Sunilla. 2002–2004 vuosina Andrews oli Turner Southin studioemäntä ja toimittaja Atlanta Braves, Atlanta Thrashers ja Atlanta Hawks seuroille.
Vuonna 2004 Andrews siirtyi ESPN-kanavalle urheilutoimittajaksi.
Hänestä tuli nopeasti internet-sensaatio kauneutensa vuoksi. Playboy on valinnut Andrewsin Amerikan seksikkäimmäksi urheilutoimittajaksi vuosina 2007 ja 2008 hänen työskennellessään ESPN-televisiokanavalla.
Vuonna 2010 hän otti osaa yhdysvaltalaiseen Dancing with the Stars tv-kisaan parinaan Maksim Chmerkovskiy, jossa he sijoittuivat lopulta kolmanneksi.
Vuonna 2012 Andrews siirtyi ESPN-kanavalta Fox Sportsille. Hänestä tuli Fox College Football uutisosion ensimmäinen juontaja.
Andrews korvasi Brooke Burken Dancing with the Starsin 18. kauden juontajana vuonna 2014.
Yksityiselämä

Joulukuusta 2012 lähtien Andrews on seurustellut jääkiekkoilija Jarret Stollin kanssa. Pari meni kihloihin joulukuussa 2016.
Yksityiselämä > Alastonvideo

Vuonna 2009 internetiin vuodettiin salaa kuvattu alastonvideo Andrewsista. Suuren mediahälyn takia hän pakeni Meksikoon. Palatessan yhdysvaltoihin hän myönsi olevansa henkilö videolla, ja että se on kuvattu salaa. FBI onnistui jäljittämään salakuvaajan, Michael Barrettin ja hän sai 2,5 vuoden vankilatuomion.
Aiheesta muualla

Wikimedia Commonsissa on kuvia tai muita tiedostoja aiheesta .
Erin Andrews Twitterissä (englanniksi)
Pärelampi (Multia)

| Pärelampi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°34′17″N, 24°54′27″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karankajärven va (14.66)
Laskupuro:  Pärepuro Myllypuroon 
Järvinumero:  14.662.1.011
Mittaustietoja
Pinnankorkeus:  223 m  
Pituus:  150 m  
Leveys:  150 m  
Rantaviiva:  0,452 km  
Pinta-ala:  0,953 ha  
Saaria:  ei saaria 
 fiPärelampi 
Pärelampi  on Keski-Suomessa Multialla  Sipilänperän lähellä sijaitseva lampi.
Maantietoa

Lampi on 150 metriä pitkä, 150 metriä leveä, ja sen pinta-ala on 1,0 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Karankajärven valuma-alueella (14.66), jonka Selänpäänjoen valuma-alueeseen (14.662) se kuuluu. Lammen vedenpinnan korkeus on 223 metriä mpy.
Prajadhipok

| Prajadhipok |
| --- | --- |
 
Thaimaan kuningas
Valtakausi:  25. marraskuuta 1925 – 2. maaliskuuta 1935
Kruunajaiset:  25. helmikuuta 1926
Edeltäjä:  Vajiravudh
Seuraaja:  Ananda Mahidol

Syntynyt:  8. marraskuuta 1893 Bangkok, Thaimaa
Kuollut:  30. toukokuuta 1941 (47 vuotta) Surrey, Englanti
Puoliso:  Rambai Barni
Suku:  Chakri
Isä:  Chulalongkorn
Äiti:  Saovabha Phongsri
Uskonto:  buddhalaisuus
Nimikirjoitus:  
Phra Bat Somdet Phra Poramintharamaha Prajadhipok Phra Pok Klao Chao Yu Hua, lyhyemmin Prajadhipok (thaiksi พระบาทสมเด็จพระปรมินทรมหาประชาธิปกฯ พระปกเกล้าเจ้าอยู่หัว, Somdej Chao Fa Prajadhipok Sakdidej (thaiksi สมเด็จเจ้าฟ้าประชาธิปกศักดิเดชน์) 8. marraskuuta 1893 – 30. toukokuuta 1941), oli Thaimaata hallitsevan chakri-dynastian seitsemäs kuningas. Hän hallitsi Siamia vuosina 1925–1935. Jo ennen luopumistaan asemastaan hän menetti valtansa vuoden 1932 palatsikumouksessa, joka siirsi Siamin absoluuttisesta monarkiasta perustuslailliseen. Prajadhipok tunnetaan länsimaissa nimellä Rama VII.
Prajadhipok eli Rama VII siamilaisessa 10 satangin postimerkissä
Enkelikoira

| Enkelikoira |
| --- | --- |

Kirjailija:  Helena Meripaasi
Kieli:  suomi
Kustantaja:  Otava
Julkaistu:  2002
Ulkoasu:  sidottu
Sivumäärä:  189
ISBN:  951-1-18245-5
Sarja: Koirahullun päiväkirja
Edeltävä:  Koirista parhain
Seuraava:  Tottelemattomuuskoe
Löydä lisää kirjojaKirjallisuuden teemasivulta
Enkelikoira on Helena Meripaaden 2002 julkaistu romaani. Kirja on Koirahullun päiväkirja -sarjan kolmas kirja.
Aiheesta muualla

Kirjasarja netissä[vanhentunut linkki]
Päreitä kainalossa eli tuhkaluukku auki

| Päreitä kainalossa eli tuhkaluukku auki Martti "Huuhaa" Innanen |
| --- | --- | --- |

Studioalbumin tiedot
 Julkaistu: 1974
 Formaatti: C-kasetti
 Tuottaja(t): Timo Väänänen
 Tyylilaji: huumori, parodia
 Levy-yhtiö: Love Records (LXC-602 )
Martti "Huuhaa" Innasen muut julkaisut
| Huuhaa sedän ralleja ja tarinoita lapsille 1974 | Päreitä kainalossa eli tuhkaluukku auki 1974 | Perseen suti 197? |
Päreitä kainalossa eli tuhkaluukku auki on Martti "Huuhaa" Innasen äänite vuodelta 1974.
Kappaleet > A-puoli

Vanhat välihousut
Kumiteräsaappaat
Intialainen kissanterveysetydi
Vaahtera-valssi
Kilpauinti kuunsillalla
Hikiänkoski kuohuu
Tuku-tuku lampaitani
Kappaleet > B-puoli

Vanha iskelmätähti sammuu
Karvaiset kamelit
Saat multa kympillä kaiken
Yövieras
Pitkospuut
Borneolaisen passipoliisin parempi huuhaa-laulu
Tyrvään närhet
Aiheesta muualla

Päreitä kainalossa eli tuhkaluukku auki discogs.com -sivustolla
Querfurt

| Querfurt |
| --- | --- |

 vaakuna
 Querfurt
 Koordinaatit: 51°23′N, 11°36′E 
Valtio:  Saksa
Osavaltio:  Saksi-Anhalt
Piirikunta:  Saalekreis
Pinta-ala:  
 – Kokonaispinta-ala:  155,4 km²
Korkeus:  168 m
Väkiluku (2018):  10 593
 – Väestötiheys:  68 as./km²
Postinumero:  06268, 06642
Suuntanumero(t):  034771
 
 www.querfurt.de 
Infobox OKVirheellinen NIMI-arvo: 
Querfurtin sijainti Saalekreisin piirikunnassa. Pienemmässä kuvassa piirikunnan sijainti Saksi-Anhaltin osavaltiossa.
Querfurt on kaupunki Saksi-Anhaltin osavaltiossa itäisessä Saksassa noin 55 kilometriä Leipzigista länteen.
Maantiede

Querfurt sijaitsee piirikuntansa lounaisosassa Harz-vuoriston kaakkoispuolella. Lännessä Querfurt rajoittuu Thüringenin osavaltioon.
Historia

Nykyisen Querfurtin alueella on asuttu jo tuhansia vuosia ennen ajanlaskun alkua. Ensimmäinen asiakirjamaininta Querfurtista on 800-luvun lopulta; paikkakunta oli samannimisen aatelissuvun tukikohta. Pyhimykseksi julistettu Bruno von Querfurt syntyi paikkakunnalla vuonna 974. Sisemmästä kaupunginmuurista on maininta vuodelta 1198 ja ulommasta vuodelta 1357. Querfurt sijaitsee aivan Martti Lutherin synnyinkaupungin Eislebenin eteläpuolella, ja oli siten vahvasti reformaation vaikutusalueella. Ensimmäinen evankelinen jumalanpalvelus Querfurtissa pidettiin 1542. Kolmikymmenvuotinen sota koetteli Querfurtia pahoin, sen jälkeen tulivat vuosien 1655 ja 1678 kaupunginpalot. Jälleenrakennus tehtiin barokkityyliin. Saksan valtakunnan perustamisen jälkeen 1800-luvun jälkipuoliskolla Querfurtin talous- ja kulttuurielämä kehittyi ripeästi. Toisen maailmansodan jälkeen Querfurt jäi Neuvostoliiton miehitysvyöhykkeelle. Siitä kehittyi ennen kaikkea asuinkaupunki, josta käytiin työssä lähiympäristön teollisuuskeskuksissa. Saksojen jälleenyhdistyttyä Querfurtin vanhakaupunki kunnostettiin. Alueellisia uudelleenjärjestelyjä tehtiin runsaasti: Querfurtiin liitettiin kaikkiaan kahdeksan maalaiskuntaa vuosina 1995 ja 2004.
Querfurtin linna, Burg Querfurt, on Saksan suurimpia keskiaikaisia linnoituksia.
Talous ja liikenne

Querfurtin keskeisiä liikenneväyliä ovat Bundesstraße 180 ja 250. 
Bundesautobahn 38 kulkee Querfurtin pohjoispuolitse. Kaupungissa sijaitsevista yrityksistä mainittakoon L. Stroetmann Saat.
Aiheesta muualla

Querfurt, Saksi-Anhalt, Saksa — Sunrise, Sunset and Daylength
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Querfurt
Wikimedia Commonsissa on kuvia tai muita tiedostoja aiheesta .
Käännös suomeksi
El Salvador kesäolympialaisissa 2016

El Salvador osallistui kesäolympialaisiin 2016. Sitä edusti kahdeksan urheilijaa kuudessa lajissa. Joukkueen lipunkantajana avajaisissa toimi ampuja Lilian Castro.
Joukkue > Ammunta

Lilian Castro – naisten 10 m ilmapistooli
Joukkue > Judo

Juan Diego Turcios – miesten alle 81 kg
Joukkue > Painonnosto

Julio Salamanca – miesten alle 62 kg
Joukkue > Purjehdus

Enrique Arathoon – laser
Joukkue > Uinti

Marcelo Acosta – miesten 200 m, 400 m ja 1 500 m vapauinti
Rebeca Quinteros – naisten 400 m vapaauinti
| Urheilija | Matka | Alkuerät> Aika | Alkuerät> Sija | Välierät> Aika | Välierät> Sija | Loppukilpailu> Aika | Loppukilpailu> Sija |
| --- | --- | --- | --- | --- | --- | --- | --- |
| Marcelo Acosta | 400 m vapaauinti | 3:48,82 | 22. | — | — | Ei edennyt | Ei edennyt |
Joukkue > Yleisurheilu

Luis Menjivar – miesten 50 km kävely
Yesenia Miranda – naisten 20 km kävely
Black–Scholes-malli

Black–Scholes-malli, Black–Scholes–Merton-malli tai BSM-malli on rahoituksessa käytettävä optioiden hinnoittelumalli, jonka ovat kehittäneet tutkijat Fischer Black ja Myron Scholes vuonna 1973 ilmestyneessä tieteellisessä artikkelissaan: The Pricing of Options and Corporate Liabilities. Black–Scholes-malli tarjoaa ratkaisun eurooppalaisen osakkeen osto-option hinnan määrittelemiselle. Blackin ja Scholesin mukaan option arvo riippuu useasta eri tekijästä: kohde-etuuden arvosta, lunastushinnasta, riskittömästä korkokannasta, erääntymisajasta sekä kohde-etuuden tuoton volatiliteetista.